ব্রহ্মবৈবর্ত পুরাণ
"ব্রহ্মবৈবর্ত পুরাণ" গ্রন্থের ভিন্ন একটি পাঠ সম্ভবত খ্রিস্টীয় ১ম সহস্রাব্দের শেষভাগে প্রচলিত ছিল। তবে এই গ্রন্থের অধুনা-প্রচলিত পাঠটি সম্ভবত খ্রিস্টীয় ১৫শ বা ১৬শ শতাব্দীতে ভারতীয় উপমহাদেশের বাংলা অঞ্চলে লিখিত হয়। "ব্রহ্মকৈবর্ত পুরাণ" নামে পরিচিত একটি প্রায় সমোচ্চারিত শিরোনামবিশিষ্ট গ্রন্থেরও অস্তিত্ব রয়েছে। এটি সম্ভবত দক্ষিণ ভারতের কোনো অঞ্চলে পরিমার্জিত হয়। এই পুরাণের অনেকগুলি পাঠ পাওয়া যায়। পাঠভেদে এই পুরাণের অধ্যায়সংখ্যা ২৭৪ বা ২৭৬। সব কটি পাঠকেই "ব্রহ্মবৈবর্ত পুরাণ" বা "ব্রহ্মকৈবর্ত পুরাণ" গ্রন্থের অংশ বা পাণ্ডুলিপি বলে দাবি করা হয়।
লেইখমসেনা সিংহ
লেইখমসেনা সিংহ () বিষ্ণুপ্রিয়া মণিপুরী লিখিত সাহিত্যের প্রাথমিক যুগের স্মরনীয় লেখক। তার জন্ম ভারতের অসম রাজ্যর কাছাড় জেলার শিলচর এর সিংগারিতে। তিনি পৌরানিক এবং ধর্মীয় কাহিনীর উপর বিভিন্ন নাটক লিখেছেন এবং মঞ্চায়িত করিয়া গেছেন। তার উল্লেখযোগ্য রচনা হল "বভ্রুবাহন" এবং "মণিপুর বিজয়"।